SL Uradni list Evropske unije L 102/33

DELEGIRANA UREDBA KOMISIJE (EU) 2015/616

z dne 13. februarja 2015

o spremembi Delegirane uredbe (EU) št. 480/2014 glede sklicev na Uredbo (EU) št. 508/2014 Evropskega parlamenta in Sveta

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1303/2013 Evropskega parlamenta in Sveta z dne 17. decembra 2013 o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo ter o razveljavitvi Uredbe (ES) št. 1083/2006 (1), in zlasti tretjega pododstavka člena 38(4), drugega pododstavka člena 68(1) in prvega pododstavka člena 125(8) Uredbe,

ob upoštevanju naslednjega:

(1) Delegirana uredba Komisije (EU) št. 480/2014 (2) je bila sprejeta pred Uredbo (EU) št. 508/2014 Evropskega parlamenta in Sveta (3).

(2) Po sprejetju Uredbe (EU) št. 508/2014 bi bilo treba tri začasne sklice v Delegirani uredbi (EU) št. 480/2014 na bodoči pravni akt Unije o Evropskem skladu za pomorstvo in ribištvo (v nadaljnjem besedilu: ESPR) nadomestiti s sklici na dejanske določbe iz Uredbe (EU) št. 508/2014. Prvi sklic v členu 6 Delegirane uredbe (EU) št. 480/2014 zadeva posebna pravila glede vloge, obveznosti in odgovornosti organov, ki izvajajo finančne instrumente. Drugi sklic v členu 20 Delegirane uredbe (EU) št. 480/2014 zadeva vrste operacij ali projektov, ki so del operacij, katerih posredni stroški se lahko izračunajo na podlagi pavšalne stopnje, določene v skladu s členom 29(1) Uredbe (EU) št. 1290/2013 Evropskega parlamenta in Sveta (4). Tretji sklic v členu 21 Delegirane uredbe (EU) št. 480/2014 zadeva vrste operacij ali projektov, ki so del operacij, katerih posredni stroški se lahko izračunajo na podlagi pavšalne stopnje, določene v skladu s členom 124(4) Uredbe (EU, Euratom) št. 966/2012 Evropskega parlamenta in Sveta (5).

(3) Ker se pravila za javno-zasebna partnerstva iz Uredbe (EU) št. 1303/2013 uporabljajo tudi za ESPR, je treba spremeniti Prilogo III k Delegirani uredbi (EU) št. 480/2014, tako da se v sistemu spremljanja v zvezi z ESPR v računalniški obliki hranijo tudi ustrezne informacije o tem, ali se operacija izvaja v okviru strukture javno-zasebnega partnerstva.

(4) Delegirano uredbo (EU) št. 480/2014 bi bilo zato treba ustrezno spremeniti –

SPREJELA NASLEDNJO UREDBO:

Člen 1

Delegirana uredba (EU) št. 480/2014 se spremeni:

(1) točka (b) člena 6(1) se nadomesti z naslednjim: „(b) se končne prejemnike obvesti o možnosti financiranja v okviru programov, ki jih sofinancirajo skladi ESI, v skladu z zahtevami iz: (i) člena 115 Uredbe (EU) št. 1303/2013 za ESRR, ESS in Kohezijski sklad, (ii) člena 66(1)(c)(i) Uredbe (EU) št. 1305/2013 Evropskega parlamenta in Sveta (*) za EKSRP in (iii) člena 97(1)(b) Uredbe (EU) št. 508/2014 Evropskega parlamenta in Sveta (**) za ESPR; (*) Uredba (EU) št. 1305/2013 Evropskega parlamenta in Sveta z dne 17. decembra 2013 o podpori za razvoj podeželja iz Evropskega kmetijskega sklada za razvoj podeželja (EKSRP) in razveljavitvi Uredbe Sveta (ES) št. 1698/2005 (UL L 347, 20.12.2013, str. 487)." (**) Uredba (EU) št. 508/2014 Evropskega parlamenta in Sveta z dne 15. maja 2014 o Evropskem skladu za pomorstvo in ribištvo in razveljavitvi uredb Sveta (ES) št. 2328/2003, (ES) št. 861/2006, (ES) št. 1198/2006 in (ES) št. 791/2007 in Uredbe (EU) št. 1255/2011 Evropskega parlamenta in Sveta (UL L 149, 20.5.2014, str. 1).“" ;

(2) točka (d) člena 20 se nadomesti z naslednjim: „(d) operacije, ki jih podpira ESPR in se načrtujejo v skladu s členi 26, 28, 39 ali 47 Uredbe (EU) št. 508/2014.“ ;

(3) točka (d) člena 21 se nadomesti z naslednjim: „(d) operacije, ki jih podpira ESPR in se načrtujejo v skladu s členom 38, členi 40(1), 41(1), 44(6), členom 48(1)(e), (i), (j) ali (k) ali členom 80(1)(b) Uredbe (EU) št. 508/2014.“ ;

(4) v Prilogi III se v podatkovnem polju 17 „Informacija o tem, ali se operacija izvaja v okviru strukture javno-zasebnega partnerstva“ v desnem stolpcu „Navedba skladov, za katere se podatki ne zahtevajo“ črta naslednje besedilo: „Ni relevantno za ESPR“ .

Člen 2

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 13. februarja 2015 Za Komisijo Predsednik Jean-Claude JUNCKER

(1) UL L 347, 20.12.2013, str. 320.

(2) Delegirana uredba Komisije (EU) št. 480/2014 z dne 3. marca 2014 o dopolnitvi Uredbe (EU) št. 1303/2013 Evropskega parlamenta in Sveta o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo ter o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo (UL L 138, 13.5.2014, str. 5).

(3) Uredba (EU) št. 508/2014 Evropskega parlamenta in Sveta z dne 15. maja 2014 o Evropskem skladu za pomorstvo in ribištvo in razveljavitvi uredb Sveta (ES) št. 2328/2003, (ES) št. 861/2006, (ES) št. 1198/2006 in (ES) št. 791/2007 in Uredbe (EU) št. 1255/2011 Evropskega parlamenta in Sveta (UL L 149, 20.5.2014, str. 1).

(4) Uredba (EU) št. 1290/2013 Evropskega parlamenta in Sveta z dne 11. decembra 2013 o pravilih za sodelovanje v okvirnem programu za raziskave in inovacije (2014–2020) – Obzorje 2020 ter za razširjanje njegovih rezultatov in o razveljavitvi Uredbe (ES) št. 1906/2006 (UL L 347, 20.12.2013, str. 81).

(5) Uredba (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (UL L 298, 26.10.2012, str. 1).